बेहतरीन फार्म में चल रहे कोहली दक्षिण अफ्रीका के खिलाफ एक दिवसीय श्रृंखला में 500 से ज्यादा रन बनाकर द्विपक्षीय श्रृंखला में ऐसा करने वाले दुनिया के पहले बल्लेबाज बने। उन्होंने श्रृंखला में तीन शतकों के बूते अपना 35वां एकदिवसीय शतक बनाया। अंडर-14 आमंत्रण क्रिकेट टूर्नामेंट से इतर विश्वनाथ ने कहा, कोहली ने कमाल का प्रदर्शन किया है और निरंतरता दिखायी है। वह लगातार शतक बना रहे हैं। उनके पास तेंदुलकर के रिकाॅर्ड को तोडऩे का पूरा मौका होगा, लेकिन यह थोड़ा मुश्किल होगा।